2010 թվականի Օլիմպիական խաղերի բացման ժամանակ Ավստրիայի սպորտային թիմի մուտքը
Ավստրիայում պատմականորեն զարգացում են ապրել ձմեռային սպորտաձևերը՝ լեռնադահուկային սպորտը *(Ավստրիան Եվրոպայում միակ երկիրն է, որտեղ լեռնադահուկային փորձառությունը դպրոցական ծրագրի պարտադիր մաս է)*, տրամպլինից դահուկացատկը, սահնակային սպորտը, գեղասահքը, դահուկային երկամարտը և այլն։ Ամառային սպորտաձևերից Ավստրիայում տարածում ունեն ֆուտբոլը, լողը, ձյուդոն, առագաստային սպորտը, բայդարկաներով և կանոեներով թիավարությունը։

Ավստրիայում առագաստային մարզաձևով զբաղվելու համար առավել հարմարավետ են համարվում Նոյզիդլեր Զե և Զալցկամերգուտ խոշոր լճերը։ Ավստրիայում առագաստանավեր կարելի է հանդիպել նաև Դանուբ գետի վրա։

Ավստրիան Օլիմպիական խաղերում
----------------------------

Հիմնական հոդված՝ Ավստրիան Օլիմպիական խաղերում
Ավստրիական Ինսբրուք քաղաքը երկու անգամ՝ 1964 և 1976 թվականներին, եղել է ձմեռային Օլիմպիական խաղերի մայրաքաղաք։

Ավստրիացիները առավել հաջողված են ելույթ ունենում ձմեռային, քան թե ամառային Օլիմպիադայում։ Լեռնադահուկային մարզաձևերում Ավստրաիան համարվում է օլիմպիական պատմության անվիճելի առաջատարը։ Ավստրիան ունի ավելի քան 100 մրցանակ և այդ ցուցանիշով էականորեն առաջ է երկրորդ տեղում հայտնված Ֆրանսիայից, որի մարզիկներն ընդհանուր առմամբ ունեն 50 մեդալ։ Հռչակավոր ավստրիացի լեռնադահուկորդներից են Թոնի Զայլերը, Շտեֆան Էբերխարտերը, Բենի Ռայխը, Հերման Մայերը, Միխայելա Դորֆմայստերը և շատ այլ մարզիկներ։

Վերջին տարիներին ավստրիացիները հաջող են հանդես գալիս նաև տրամպլինից դահուկացատկի մարզաձևում։ Այս մարզաձևում Օլիմպիական և աշխարհի առաջնության բազմակի չեմպիոններ են Թոմաս Մորգենշտերնը, Անդրեաս Կոֆլերը, Գրեգոր Շլիրենցաուերը, Վոլֆգանգ Լոյցլը։

Լեռնադահուկային երկամարտում Ֆելիկս Գոտվալդի ղեկավարությամբ Ավստրիայի հավաքականը հաջող է հանդես եկել 2006 և 2010 թվականների ձմեռային Օլիմպիադայում։

Մինչև Երկրորդ համաշխարհային պատերազմը ավստրիացիները գեղասահքի համաշխարհային առաջատարներից են եղել, սակայն 1950-1960 թվականներին նրանց հաջողղությունները սկսել են անկում արձանագրել։ Գեղասահքի գծով վերջին օլիմպիական մեդալը Ավստրիան գրավել է 1972 թվականին։

Ամառային սպորտաձևերում ավստրիացի մարզիկները առավել շատ մեդալներ են նվաճել բայդարկաներով և կանոեներով թիավարությունից (14 մեդալ) և լողից (12 մեդալ)։ Մյուս բոլոր ամառային սպորտաձևերից նրանց հաշվին չի կուտակվել 10-ից ավելի մեդալ։

Ընդհանուր առմամբ վերջին ամառային Օլիմպիական խաղերին ավստրաիցիների ելույթները անհաջող են եղել։ 1992-2012 թվականներին 6 խաղերից 4-ում Ավստրիան ընդհանրապես առանց ոսկե մեդալի է մնացել։ Ամառային Օլիմպիական խաղերի ամբողջ պատմության ընթացքում ավստրիացիներն ընդամենը 1 անգամ են կարողացել հաղթել ավելի քան 10 մեդալ ստանալ։ Դա տեղի է ունեցել 1936 թվականին Բեռլինում։

### Ավստրիայի տափողակով հոկեյի աշխարհի առաջնության հավաքական

Ավստրիայի տափողակով հոկեյի հավաքականը իր պատմության ընթացքում նվաճել է 2 բրոնզե մեդալ (1931 և 1947 թվականներին)։ Այն փլեյ օֆում մասնակցություն չի ունեցել 1994 թվականից ի վեր։ 2005 թվականին հավաքականը բավական անհաջող է ելույթ ունեցել իր երկրի մրցաշարում՝ զբաղեցնելով 16-րդ հորիզոնականը։ Հետագայում հավաքականն իրեն դրսևորել է որպես փոփոխական խաղացող մշտապես դիրքերը փոխելով գլխավոր և առաջին դիվիզիոններում։

2008 թվականի Եվրոպայի ֆուտբոլի առաջնություն
-------------------------------------------

Հիմնական հոդված՝ Ֆուտբոլի Եվրոպայի առաջնություն 2008
2008 թվականին Ավստրիան Շվեյցարիայի հետ համատեղ հյուրընկալել է Եվրոպայի ֆուտբոլի առաջնությունը։ Առաջնությունն անց է կացվել բարձր մակարդակով։ Ավստրիայում խաղերը կազմակերպվել են 4 քաղաքներում՝ Վիեննայում, Ինսբրուքում, Զալցբուրգում և Կլագենֆուրտում։ Վիեննայում տեղի են ունեցել ամենաշատ խաղերը՝ խմբային փուլի 3 խաղ, 2 քառորդ եզրափակիչի խաղ, կիսաեզրափակիչ և եզրափակիչ խաղեր։ Թեև Ավստրիայի ազգային հավաքականը նախընտրական փուլից դուրս չի եկել, ավստրիացիները միևնույն է գոհ են մնացել բուն առաջնության կազմակերպչական մակարդակից։

Ավստրիացի մարզիկների այլ ձեռքբերումներ
--------------------------------------

Շախմատի աշխարհի առաջին չեմպիոնը եղել է Ավստրո-Հունգարական կայսրության քաղաքացի Վիլհելմ Ստեյնիցը։

1995 թվականին թենիսիստ Թոմաս Մուստերը հաղթել է Ֆրանսիայի թենիսի բաց առաջնությունում, իսկ 1996 թվականին 6 շաբաթվա ընթացքում գլխավորել է միանձնյա դասակարգի աշխարհի աղյուսակը։

2003 թվականին սեղանի թենիսի խաղացող Վերներ Շլագերը ջախջախիչ հաղթանակ է տարել Փարիզի աշխարհի առաջնությունում։

Ավստրիացի առագաստանավորդ Հուբերտ Ռաուդաշլը պատմության մեջ միակ մարդն է, ով անընդմեջ մասնակցություն է ունեցել 9 Օլիմպիական խաղերում։ Նա անցել է 1964 թ.-ից մինչև 1996 թվականների օլիմպիական մրցուղիները։ Բացի այդ, Ռաուդաշլին աշխարհի երեք մարզիկներից մեկն է, ով կարիերայի ընթացքում առնվազն 9 խաղերում մասնակցություն է ունեցել։

Ավստրիայի ամենամեծ սպորտային իրադարձություններ
----------------------------------------------

* 1950 թվականի Ջրասպորտի Եվրոպայի առաջնություն (Վիեննա)
* 1951 թվականի Սեղանի թենիսի աշխարհի առաջնություն (Վիեննա)
* 1964 թվականի Ձմեռային օլիմպիական խաղեր (Ինսբրուք)
* 1967 թվականի Հոկեյի աշխարհի առաջնություն (Վիեննա)
* 1971 թվականի Սուսերամարտի աշխարհի առաջնություն (Վիեննա)
* 1975 թվականի Ձյուդոյի աշխարհի առաջնություն (Վիեննա)
* 1976 թվականի Ձմեռային օլիմպիական խաղեր (Ինսբրուք)
* 1977 թվականի Հոկեյի աշխարհի առաջնություն (Վիեննա)
* 1983 թվականի Սուսերամարտի աշխարհի առաջնություն (Վիեննա)
* 1984 թվականի Ձյուդոյի աշխարհի առաջնություն (Վիեննա)
* 1987 թվականի Հոկեյի աշխարհի առաջնություն (Վիեննա)
* 1995 թվականի Ջրային մարզաձևերի Եվրոպայի առաջնություն (Վիեննա)
* 1996 թվականի Համաշխարհային հոկեյի առաջնություն (Վիեննա)
* 2005 թվականի Տափողակի համաշխարհային առաջնություն (Ինսբրուք, Վիեննա)
* 2008 թվականի Եվրոպայի ֆուտբոլի առաջնություն (Վիեննա, Ինսբրուկ, Զալցբուրգ, Կլագենֆուրտ)

Ծանոթագրություններ
------------------

1. 1 2 3  Entwicklung des ÖOC und der Olympischen Bewegung seit 2011.(գերմ.)
2. 1 2 3 4 5 6 7 8 9 10  Entwicklung des ÖOC und der Olympischen Bewegung seit 1945.(գերմ.)
3. ↑  Historischer Ursprung und Entwicklung von 1894 bis 1938.(գերմ.)
4. 1 2  EUROPEAN SWIMMING CHAMPIONSHIPS (MEN).(անգլ.)
5. 1 2  EUROPEAN SWIMMING CHAMPIONSHIPS (WOMEN).(անգլ.)
6. ↑  Official report Winter Olympic Games 1964.(անգլ.)
7. ↑  Хоккей: Малая энциклопедия спорта / Сост. Брусованский А. М. Лукашин Ю. С. Рыжков Д. Л. — М.: Физкультура и спорт, 1990. — 685 с. — 100 000 экз. — ISBN 5-278-00153-4.(ռուս.)
8. ↑  The Guinness Encyclopaedia of Sports Records & Results (1987). Fencing World Championships, pages 165-167. Guinness Superlatives Ltd. ISBN 0-85112-492-5.(անգլ.)
9. ↑  "Innsbruck 1976". Olympic.org. International Olympic Committee.(անգլ.)
10. ↑  WORLD CHAMPIONSHIPS VIENNA - EVENT.(անգլ.)
11. ↑  Championnats du monde 1996.(գերմ.)
12. ↑  "2005 IIHF World Championship". International Ice Hockey Federation.(գերմ.)

Արտաքին հղումներ
----------------

* Ավստրիայի Օլիմպիական կոմիտեի պաշտոնական կայք:(գերմ.)

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Սպորտն Ավստրիայում** կատեգորիայում։ |